Covid-19-statistieke: Meer as 7 000 nuwe gevalleArgieffoto ter illustrasie (Foto: Unsplash) Altesaam 7 210 nuwe bevestigde gevalle van die nuwe koronavirus is in die afgelope 24-uursiklus in Suid-Afrika aangemeld. Dit bring die algehele getal Covid-19-gevalle in die land op 131 800 te staan. Zweli Mkhize, die minister van gesondheid, het Saterdagaand die jongste Covid-19-statistieke vir Suid-Afrika bekendgemaak. Volgens Mkhize is nog 73 Covid-19-verwante sterftes in die tydperk aangemeld. Dié sterftes is onderskeidelik in KwaZulu-Natal (3), die Oos-Kaap (13), Gauteng (17) en die Wes-Kaap (40) aangemeld. Altesaam 2 413 pasiënte het nou reeds weens die virus omgekom, met ŉ sterftekoers van 1,8%. Altesaam 67 094 pasiënte het egter in dié stadium reeds herstel, met ŉ herstelkoers van 50,9%. Volgens Mkhize is 1 529 009 toetse tot op hede uitgevoer waarvan meer as die helfte ( 51%) in die private sektor gedoen is. Die Wes-Kaap het steeds die meeste bevestigde gevalle van Covid-19 tot op hede aangemeld (59 315) gevolg deur Gauteng (34 285) en die Oos-Kaap met 23 658 bevestigde gevalle. Provinsiale statistieke: Sterftes en mense wat herstel het: Ouderdomme: Geslag: Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.